1. **E konflikto:**
	* **E adorashon.**
		+ Sernan selestial ta adora Dios pa Su poder kreativo(Rev. 4:11; Job 38:6-7).
		+ Pa su parti, Satanás ta desea pa optene e adorashon di e mundu ku “ bestianan ” na kual é ta duna poder pa “ krea ” un imagen dor di kual é por risibi adorashon universal(Rev. 13:2, 4, 14-15).
		+ No ta sorprendiente ku Sabat ta e punto di kontroversia den tal tempunan. Esnan kende “ ta warda e mandamentunan di Dios i e fe di Hesus ” (Rev. 14:12) ta ador’É riba e dia ku ta konmemorá Su Kreashon.
	* **E intoleransia.**
		+ Nos lucha no ta físiko, pero spiritual (Efe. 6:12). Nos no ta huza armanan físiko, pero esnan spiritual (2Kor. 10: 3-5). Sinembargo, e enemigu no ta vasilá pa huza armanan físiko kontra di nos.
		+ No ta en vano ku tin un “ ai ” pa e fielnan, debí na Satanás su atake feros kontra di e iglesia fiel (Rev. 12:12). P’é, kualkier arma ta valido.
			1. E ta tenta nos dor di nos inklinashonnan (Santiago 1:14)
			2. E ta konvensé nos ku astusianan (2 Kor . 4:3-4)
			3. E ta huza hendenan serka(íntimo) (Mat . 10:34-36)
			4. E ta dal i ta menasá (Echonan 5:40)
			5. E ta huza violensia ekstremo (Juan16:2)
		+ Asin’aki el a aktua den historia, I esaki lo ta kon su último atake lo ta: desepshonnan i astusianan (Rev. 13:13-14); imposishon di sankshonnan ekonomiko (Rev. 13:16-17 ); dekreto di morto pa esnan pa esnan kende no ta ador’é(Rev. 13:15).
2. **E enemigu:**
	* **E trono di e dragon.**
		+ E ragon ta wòrdu identifiká komo Satanás (Rev. 12:9), mientras ku e bestia, dor di kual é ta ehersé su poder, ta wòrdu identifiká ku e di kuater bestia diDaniel 7.
		+ Revelashon 13 ta un splikashon amplifiká di kapítulo 12. E ta kuminsá despues di e esfuerso pa mata Hesus, i Su siguiente asenshon despues (Rev. 12:3-5). E promé vèrsnan ta ekspandé riba e atake riba e iglesia ariba e 1,260 añanan, mientras e sobrá ta fiha riba e eventonan ku a sosodé ora ku “ e dragon tabata yená ku rabia(Rev. 12:17).
		+ Poko poko, e laman di Roma a wòrdu lagá den e mannan di e iglesia, kual di e manera ei a atkerí e poder politico ku a permitié pa bira e poder blasfemo ku a persiguí e iglesia fiel(Rev. 13:4-8).
	* **Un herida saná(kurá).**
		+ Despues di siglonan di huzando si poder pa “ guia den koutiverio ” i “ mata ku e spada ” (Rev. 13:10), e Iglesia Romano mes a wòrdu guiá den koutiverio ( den e figura di su kabes, Pius VI) i a sufri un “ herida fatal(mortal)” (Rev. 13:3).
		+ Ounke e Papa a mantené poseshon (doño legal) di e Estadonan Papal te ku 1870, el a pèrdè finalmente tur di su teritorio ora ku e Reino di Italia a wòrdu kreá.
		+ Na 1929, Siudat Vaticano a wòrdu rekonosé komo un estado independiente. E herida tabata kuminsá kura. Y kiko ta bai sosodé for di awor i adelanti?
		+ Segun ku e eventonan final ta desaroyá, un lider mundial lo wòrdu buská pa proponé solushonnan na e krisis global. Entre e pakete di solushonnan ofresé dor di e gobernashon di e Papa di Roma indudabelmente lo inkluí sosiegu di Djadumingo komo un punto fuerte pa e union di famianan, hendenan i nashonnan.
	* **Lamchi i dragon.**
		+ E promé bestia a lanta for di e korupshon di e Iglesia ku Hesus a stablesé. Ora ku el a risibí e herida, Satanás a buska un “ profeta falsu “ pa tuma su lugá i a yud’é kura (Rev. 13:11; 16:13 ). Atrobe, el a haña su aliado for di un nashon ku a sali basá riba e prinsipionan puru di Kristianismo: Nort Amerika.
		+ El a kuminsá dor di imitá Hesus ( e Lamchi ). E ta un nashon republikano ( sin reinan, sin koronanan ), i basá riba e separashon di dos poder ( kachunan): esun sivil i esun religioso.
		+ Komo e promé poder mundial, ya kaba el a kuminsá papia manera un dragon. Pronto é lo kuminsa generá leinan riba asuntunan religioso ku, sosteniendo e gobernashon di e Papa di Roma , lo krea un “ imagen di e bestia” (Rev. 13:12-14).